**ANUNȚ**

Etapa județeană a Concursului Național ,,Olimpiada Satelor din România” se desfășoară în data de 16.03.2024, începând cu ora 10:00, la Școala Gimnazială, sat Măgura, comuna Mihăești.

Intrarea elevilor în săli se va face începând cu orele 9:00. **Elevii vor avea asupra lor carnetul de note vizat/cartea de identitate.**

**După ora 10:00 nu mai este permisă intrarea elevilor în centrul de concurs.**

**La toate clasele proba scrisă are durata de 2 (două) ore la etapa județeană.**

Se interzice elevilor să introducă în săli ghiozdane, rucsacuri, sacoşe, poşete şi alte asemenea obiecte, candidaţii având obligaţia de a lăsa obiectele menţionate în sala de depozitare a obiectelor personale, stabilită de comisia din unitatea de învăţământ în acest scop.

Elevii care refuză depozitarea obiectelor menţionate în sala stabilită de comisie în acest scop nu sunt primiţi în concurs.

Se interzice elevilor să aibă, în săli, asupra lor, în obiectele de îmbrăcăminte sau încălţăminte, în penare şi alte asemenea obiecte ori în băncile în care sunt aşezaţi în săli orice fel de lucrări: manuale, cărţi, culegeri, formulare, memoratoare, notiţe, însemnări, rezumate, ciorne sau lucrări ale altor candidaţi etc., care ar putea fi utilizate pentru rezolvarea subiectelor.

Se interzice elevilor să aibă, în sălile de concurs, asupra lor, în obiectele de îmbrăcăminte sau încălţăminte, în penare şi alte asemenea obiecte sau în băncile în care sunt aşezaţi în sălile de examen telefoane mobile, căşti audio, precum şi orice mijloc electronic de calcul sau de comunicare/care permite conectarea la internet/la reţele de socializare, care ar putea fi utilizate în rezolvarea subiectelor, pentru efectuarea calculelor, pentru comunicare cu alţi candidaţi/asistenţi din unitatea/unităţile de învăţământ/centrul/centrele de examen sau cu exteriorul.

Se interzice candidaţilor să comunice între ei sau cu exteriorul, să copieze, să transmită materiale care permit copiatul sau să schimbe între ei foi din lucrare, ciorne, notiţe sau alte materiale care ar putea fi utilizate pentru rezolvarea subiectelor.

Încălcarea regulilor menţionate va fi considerată fraudă/tentativă de fraudă, iar candidaţii respectivi sunt eliminaţi din concurs, indiferent dacă materialele/obiectele interzise au fost folosite sau nu.